मागो दमासि फोर्बोनि गोथार सानावनो कक्राझार जिल्लानि सिङाव थानाय भारत-भुटान सिमना ओन्सोलनि सरलपारायाव हाग्रा बिफाननि मावफारियाफोर आरो आयेन बेरेखायै हाग्रा एवस्रांग्राफोरनि गेजेराव दुंहाव थासारि सोमजियो। थांनाय माखासे सान सिगांनिफ्रायनो हल्टुगाव हाग्रा खोन्दोनि सिङाव थानाय उल्थापानि सरलपारायाव आयेन बेरेखायै हाग्रा आवग्रिनानै बिफां-लाइफांफोरखौ दानस्रांनानै न’ लुनानै थानाय खामानिया सोलिगासि दंमोन।